b'\n_START_ARTICLE_\nNational League (Sveits)\n_START_SECTION_\nSpillordning\n_START_PARAGRAPH_\nLigaen best\xc3\xa5r av tolv lag, og i den ordin\xc3\xa6re sesongen spiller hvert lag 50 kamper. Ved uavgjort blir kampene forlenget i fem minutter som avgj\xc3\xb8res i sudden death. Hvis det fortsatt er uavgjort da, blir kampen avgjort etter shootout. Seier etter 60 minutter gir tre poeng og tap etter 60 minutter, 0 poeng. Seier etter ekstra tid eller straffeslag gir to poeng, mens tap resulterer i ett poeng._NEWLINE_De \xc3\xa5tte beste lagene etter den ordin\xc3\xa6re sesongen g\xc3\xa5r til sluttspillet der de tre beste lagene f\xc3\xa5r velge motstandere i kvartfinalen. Kvartfinaler, semifinaler og finalen vil v\xc3\xa6re i best av sju kamper. Vinnerlaget f\xc3\xa5r Schweizer Meister NLA p\xc3\xa5 tysk eller Champion Suisse LNA p\xc3\xa5 fransk._NEWLINE_Lagene som ender p\xc3\xa5 plass 9-12 i den ordin\xc3\xa6re sesongen spiller avspilling. Lag 9 m\xc3\xb8ter Lag 12 og lag 10 m\xc3\xb8ter lag 11 i best av sju kamper. Taperne fra disse to m\xc3\xb8tene vil m\xc3\xb8tes igjen i en best av sju-serie. Taperen i denne serien m\xc3\xb8ter National League B-mesteren i en best av sju-serie. Vinneren av denne serien spiller i National League A den neste sesongen, taperen i National League B.'